laion/Wikipedia-Exotic huggingface dataset:
גבריאל טואל

גבריאל טואל (בצרפתית: Gabriel Tual; נולד ב-9 באפריל 1998) הוא אתלט צרפתי, אלוף אירופה (רומא 2024) ובעל התוצאה החמישית בטיבה בכל הזמנים בריצת 800 מטר. באולימפיאדת טוקיו שנערכה ב-4 באוגוסט 2021 הוא סיים במקום שביעי בריצת 800 מטר בתוצאה של 1:46.03 דקות. בשלב חצי הגמר הוא קבע תוצאה של 1:44.28 דקות. באליפות העולם שנערכה ביוג'ין, אורגון ארצות הברית ב-23 ביולי 2022 הוא סיים במקום שישי בריצת 800 מטר בתוצאה של 1:45.49 דקות. באליפות העולם שנערכה בבודפשט, הונגריה באוגוסט 2023 הוא סיים במקום 18 בריצת 800 מטר בתוצאה של 1:44.83 דקות. באליפות אירופה שנערכה ברומא, איטליה ב-9 ביוני 2024 הוא זכה במדלייתז הב בריצת 800 מטר בתוצאה של 1:44.87 דקות, לפני מוחמד אטווי מספרד (1:45.20 דקות) וקטלין טקוצ'אנו מאיטליה (1:45.40 דקות) ובכך היה לצרפתי הראשון שזכה במדליית זהב בריצה זו. חודש לאחר מכן, במסגרת ליגת היהלום שנערכה בפריז ב-7 ביולי הוא קבע בריצת 800 מטר שיא לאומי חדש של 1:41.61 דקות, אחרי ג'מאל סג'אתי מאלג'יריה (1:41.56 דקות) ועמנואל ואניוני מקניה (1:41.58 דקות) ואת התוצאה החמישית בטיבה בכל הזמנים. ריצת 800 מטר: 1:41.61 דקות (2022), שיא צרפת מדיה וקבצים בנושא גבריאל טואל בוויקישיתוף גבריאל טואל, באתר olympedia.org גבריאל טואל, באתר התאחדות האתלטיקה הבין-לאומית
קמקטוליקי

הקמקטוליקי (בלטינית: Camactulici) היה שבט גאלי ששכן סביב טולון המודרנית בתקופת הברזל. ה-Camactulici מתועדים אך ורק על ידי פליניוס הזקן בשם Camactulicorum במאה ה-1 לספירה. פליניוס מתאר את הטריטוריה של הקמקטוליקי כממוקמת ליד Citharista (אנ') ושבט הסואלטרי. נראה שהם חיו באזור טולון המודרנית, הטריטוריה שלהם מקבילה ל-Pagus Tolonensis (המאוחר יותר) של ראשית ימי הביניים ולדיוקסה של טולון. (אנ') על פי ההיסטוריון גאי בארוול (אנ'), הם היו חלק מהקונפדרציה הסלובית. Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Pliny. Naturalis Historia, 3:35. Barruol 1969, p. 211. Barruol 1969, pp. 187–188.
Blue (שיר של בילי אייליש)

"Blue" (בעברית: "כְּחוֹל") הוא שיר של הזמרת-יוצרת האמריקאית בילי אייליש, הנחשב לרצועה החותמת את אלבום האולפן השלישי שלה, Hit Me Hard and Soft‏ (2024). הוא פורסם ב-17 במאי 2024. את השיר כתבה אייליש ביחד עם אחיה פיניאס או'קונל שהיה למפיק המוזיקלי שלו. אף על פי שלא פורסם כסינגל, זכה "Blue" להצלחה בין-לאומית. הוא דורג בעשיריות הפותחות בערב הסעודית, צ'כיה, והמזרח התיכון וצפון אפריקה. בקנדה, זכה להצלחה רבה כאשר דורג במקום העשרים-ושלושה בקנדה הוט 100, וקיבל את תואר הזהב על ידי איגוד תעשיית ההקלטות הקנדי. השיר מתייחס לשני שירים שכתבה בילי אייליש בעבר, "True Blue" ו-"Born Blue".‏ "True Blue" היה אחד השירים הראשונים שהיא ופיניאס כתבו אי-פעם, אחרי "Ocean Eyes", אותו ביצעה יחד עם השיר הזה בכמה מהופעותיה המוקדמות. בפברואר 2022, השיר דלף לרשת והפך ויראלי בטיקטוק, מה שהוביל את אייליש לחבר אותו מחדש כשהבינה שהיא רוצה להשלים אותו ולהוציא גרסה סופית. "Born Blue" היה שיר שהם התחילו לכתוב עבור Happier Than Ever (2021). כמו כן, הם כללו אותו בגרסה מוקדמת של רשימת הרצועות, אך כתבו מספר שורות נוספות ומעולם לא סיימו את המלאכה. לבסוף, הם החליטו לשכתב ולשלב את שני השירים כדי לשקף את ההרגשה שלהם בזמן כתיבת האלבום הזה והעניקו לו שם חדש "Blue". אף על פי שלא פורסם כסינגל, זכה "Blue" להצלחה בין-לאומית. הוא דורג במקום העשרים-וחמישה במצעד הבילבורד הוט 100, וכן במקום העשרים-ושלושה בקנדה הוט 100. בערב הסעודית, צ'כיה והמזרח התיכון וצפון אפריקה דורג בעשיריות הפותחות. בבילבורד גלובל 200 דורג בעשרים העליונים, ובמקום העשירי במצעד שירי הרוק & האלטרנטיביים של בילבורד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-142 מיליון השמעות. סרטון השיר "Blue" באתר יוטיוב Billie Eilish – BLUE, נבדק ב-2024-07-13 "The Official Mena Chart - This Week's Official Saudi Arabia Chart Top 20 from 17/05/2024 to 23/05/2024", www.theofficialmenachart.com "ČNS IFPI" "The Official Mena Chart - This Week's Official MENA Chart Top 20 from 17/05/2024 to 23/05/2024" "Billie Eilish Chart History (Canadian Hot 100)" "Canadian single certifications – Billie Eilish – Blue" Apple Music (2024-05-21), Billie Eilish & FINNEAS: HIT ME HARD AND SOFT Interview | Apple Music, נבדק ב-2024-07-13 How Billie Eilish’s “Blue” Took Over TikTok Long Before 'Hit Me Hard And Soft', ‏2024-05-17 (באנגלית אמריקאית) "Billie Eilish Chart History (Hot 100)" "Billie Eilish Chart History (Global 200)" "Billie Eilish Chart History (Hot Rock & Alternative Songs)" BLUE, 2024-05-17, נבדק ב-2024-07-13
FAM161A

FAM161A הוא גן אשר מוטציות שונות בו גורמות למחלות ניוון הרשתית רטיניטיס פיגמנטוזה (RP), וניוון מדוכים (אנ'). מוטציות בגן הן הגורם השכיח ביותר לרטיניטיס פיגמנטוזה אוטוזומלית רצסיבית באוכלוסייה הישראלית-יהודית. במחקר אופיין ספקטרום של פנוטיפים הקשורים ל-FAM161A כמו גם מאפיינים קליניים אופייניים. נסקרו 114 חולי RP דו-אלליים הנושאים את הגן המוטציוני. התסמין הראשוני השכיח ביותר הוא עיוורון לילה. חדות הראייה המתוקנת בצורה הטובה ביותר נשמרה במידה רבה במהלך שלושת העשורים הראשונים לחיים והידרדרה קשות במהלך העשורים ה-4-5. אצל מרבית החולים נושאי המוטציה בגן, קוצר ראייה בינוני-גבוה. שדות הראייה מצומצמים באופן משמעותי. טכניקה לגילוי מוטציות בגן FAM161A מסוג "מיפוי הומוזיגוטי" (Homozygosity Mapping) חשפה בשנת 2011 שלוש מוטציות (Null mutation): (p.Thr452SerfsX3 ,p. Arg596X ,p. Arg523X) בהן הוחלפה אבן הבניין ציטוזין בתימין. FAM161A Gene - Centrosomal Protein A, genecards Tamar Ben-Yosef, Dror Sharon & Eyal Banin, Unique combination of clinical features in a large cohort of 100 patients with retinitis pigmentosa caused by FAM161A mutations, nature, ‏16 בספטמבר 2020 GRCh38: Ensembl גרסה 89: ENSG00000170264 - Ensembl, מאי 2017 GRCm38: Ensembl גרסה 89: ENSMUSG00000049811 - Ensembl, מאי 2017 "Human PubMed Reference:". "Mouse PubMed Reference:". בצורת הורשה אוטוזומלית רצסיבית. Yu Liu, Jinjun Chen, Rachel Sager, Erika Sasaki, Interactions between C8orf37 and FAM161A, Two Ciliary Proteins Essential for Photoreceptor Survival, International Journal of Molecular Sciences 23, 2022-10-10, עמ' 12033 doi: 10.3390/ijms231912033 Avigail Beryozkin, Tamar Ben-Yosef, Dror Sharon, Eyal Banin, Unique combination of clinical features in a large cohort of 100 patients with retinitis pigmentosa caused by FAM161A mutations, Scientific Reports 10, 2020-09-16, עמ' 15156 doi: 10.1038/s41598-020-72028-0 Dikla Bandah-Rozenfeld, Ashery-Padan, Eyal Banin, Dror Sharon, Homozygosity Mapping Reveals Null Mutations in FAM161A as a Cause of Autosomal-Recessive Retinitis Pigmentosa, American Journal of Human Genetics 87, 2010-09-10, עמ' 382–391 doi: 10.1016/j.ajhg.2010.07.022 G. E. N. Staff, Potential Therapeutic Approach against Retinitis Pigmentosa Revealed, GEN - Genetic Engineering and Biotechnology News, ‏2022-06-21 Sushil Khanal, Ankit Jaiswal, Rajanikanth Chowdanayaka, Nahshon Puente, The evolution of centriole degradation in mouse sperm, Nature Communications 15, 2024-01-02, עמ' 117 doi: 10.1038/s41467-023-44411-8
My Oh My (שיר של אווה מקס)

"My Oh My" הוא סינגל, שהוקלט על ידי הזמרת-יוצרת האמריקאית אווה מקס. השיר יצא לאור ב-4 באפריל 2024, על ידי חברת התקליטים אטלנטיק רקורדס, כסינגל שלא מתוך אלבום. ב-19 במרץ 2024, מקס פרסמה קטע של "My Oh My" ברשתות החברתיות שלה וציינה שזוהי תחילתו של עידן חדש. לאחר מכן היא הכריזה על גרפיקת העטיפה ותאריך היציאה של השיר ב-26 במרץ. ב-28 במרץ, השיר הוצג בעמוד האינסטגרם שפרסמה רשת MLB כדי לקדם את הסיקור שלהם בעונת 2024 של ליגת הבייסבול. "My Oh My" שוחרר להורדה דיגיטלית וסטרימינג ב-4 באפריל. הוא נכתב על ידי מקס, ג'יי באך, סם מרטין והמפיק שלו אינברנס. שיר דאנס-פופ ואלקטרופופ, הוא משתמש במנגינה המכונה הריף הערבי בפזמון שלו. וידאו הקליפ של "My Oh My" יצא לצד השיר. הוא בוים על ידי האנטר מורנו ובכוריאוגרפיה מאט סטפנינה. הוא כולל את מקס וקבוצת רקדנים שמבצעים כוריאוגרפיה במחסן. בהמשך הסרטון, היא מוקפת בקבוצת פפראצי שמצלמת אותה, ואחריה סצנה שבה היא רוקדת בחופשיות על שולחן בבר. כל הקרדיטים שלהלן לקוחים מטיידל. אמנדה אווה קוצי – שירה, כותבת שירים צ'ארלס נלסן – כותב שירים, מפיק ג'ונתן באך – כותב שירים סאם מרטין – כותב שירים ג'יאן סטון – מפיק ווקאלי ברייס בורדון – מהנדס כריס גרינגר – מאסטר ג'ון האנס – מערבל סוחף סרבן גניאה – מיקסר מידע על היצירה "My Oh My" באתר מיוזיק בריינז מידע על הסינגל "My Oh My" באתר מיוזיק בריינז מידע על היצירה "My Oh My" באתר Discogs מילות השיר "My Oh My" באתר Genius סרטון השיר "My Oh My" באתר יוטיוב מידע על הרצועה "My Oh My" באתר ספוטיפיי אווה מקס, צ'ארלס נלסן, ג'ונתן באך, סאם מרטין Viall, Nick. "Our Dream Wedding & Nightmare Honeymoon + Going Deeper w/ Ava Max | The Viall Files w/ Nick Viall". נבדק ב-2024-06-09 – via YouTube. Romero, Andrea (2024-03-20). "Ava Max presenta un adelanto de 'My Oh My', el primer single de su tercer disco" (בEuropean Spanish). Los 40. נבדק ב-2024-04-04. Magliola, Anna Sky (2024-04-04). "Ava Max releases her disco infused song 'My Oh My' along with the music video". Free Radio. נבדק ב-2024-04-04. Armstrong, Megan (2024-04-04). "Ava Max's 'My Oh My' Video Shows Her Dancing All Over The Place". Uproxx (באנגלית אמריקאית). נבדק ב-2024-04-04. "Ava Max kicks off her 'third era' with new single and video, 'My Oh My'". KS95 94.5 (באנגלית אמריקאית). 2024-04-04. נבדק ב-2024-04-05. "My Oh My – Single by Ava Max". 4 באפריל 2024. נבדק ב-4 באפריל 2024 – via Apple Music (US). {{cite web}}: (עזרה) "Trois mois après avoir triomphé avec sa reprise de Shakira «Whatever», Ava Max revient avec un hit en puissance. Découvrez «My Oh My»" (בצרפתית). NRJ. 2024-04-05. נבדק ב-2024-04-06. Deville, Chris (2024-04-04). "Ava Max Shares New Single "My Oh My": Listen". Stereogum (באנגלית). נבדק ב-2024-04-04. "Credits / My Oh My / Ava Max". 2024-04-04. נבדק ב-2024-04-04 – via Tidal. Bruno, Eleonora (4 באפריל 2024). "Ava Max - My Oh My (Radio Date: 05-04-2024)". EarOne (באיטלקית). נבדק ב-4 באפריל 2024. {{cite web}}: (עזרה)
טוטיטו

טוטיטו (באנגלית: TuTiTu) היא סדרת אינטרנט ישראלית לילדים בהנפשה ממוחשבת, שנוצרה על ידי חברת ההנפשה טוויסט אנימציה בע"מ (Twist Animation) ושודרה ביוטיוב בשנת 2010 (כאשר בישראל החל מ-11 במרץ 2014) ובישראל בערוץ לולי. הסדרה היא בת 11 עונות ו-138 פרקים באורך 3 דקות. חברת ההפצה bulbKIDZ רכשה ב-2021 את זכויות ההפצה הבינלאומיות של הסדרה ושל סדרת הבת NuNi. הסדרה עוקבת אחר מטוס אדום בשם טוטיטו, אשר בכל פרק בונה צעצוע אחר ומלמד את הצופים עליו. ב-2013 הגיש דותן ישראל תביעה כנגד טוויסט אנימציה בע"מ והבעלים יוסי דהן וטלמון גמליאל על כך שלא ניתן לו קרדיט על היצירות שהלחין ועיבד עבור הסדרה. ב-2017 ניתן פסק דין אשר חייב את יוצרי הסדרה בתשלום של 800 אלף ש"ח לישראל בגין הפרה זו. ערעור לבית המשפט העליון התקבל חלקית וסכום הפיצוי נקבע ל-300,000 ש"ח. אתר האינטרנט הרשמי של טוטיטו באתר חברת Twist animation (באנגלית) סרטונים בערוץ של טוטיטו, באתר יוטיוב אלינור פוקס, ‏הישראלים שכבשו את הפעוטות בעולם, באתר ‏מאקו‏, 26 במרץ 2014 סרטונים של טוטיטו בגרסת דיבוב בעברית AnimationXpress Team, bulbKIDZ acquires worldwide distribution rights for ‘TuTiTu’ and ‘NuNi’, AnimationXpress, ‏14 בספטמבר 2021 (באנגלית) יעקב מנור, מפיקי הסדרה "טוטיטו" לא נתנו קרדיט למלחין – ויפצו ב-800,000 שקל, באתר פסק דין, ‏15 באוגוסט 2017 ע"א 7406/17
הצבא הספרדי

הצבא הספרדי (בספרדית: Ejército de Tierra) הוא הזרוע היבשתית של הכוחות המזוינים של ספרד. זהו אחד מצבאות הפעילים הוותיקים בעולם, שנוסד במאה ה-15. המשימה העיקרית של הצבא הספרדי היא להגן על ספרד מפני איומים חיצוניים. הצבא גם משתתף במבצעי שמירת שלום ברחבי העולם ולוקח חלק במאבק בטרור. בנוסף, הצבא מסייע לרשויות האזרחיות במצבי חירום, כגון אסונות טבע. מטהו נמצא בפלאסיו דה בונוויסטה במדריד. הצבא הספרדי הוקם במאה ה-15, בתקופת שלטונו של המלך פרננדו הקתולי. הוא נוצר על ידי איחוד מספר מיליציות מקומיות והפך במהרה לאחד הצבאות החזקים באירופה. במאה ה-16 וה-17, הצבא הספרדי מילא תפקיד מרכזי בכיבוש אמריקה ובשמירה על האימפריה הספרדית. הוא היה מעורב גם במספר מלחמות באירופה, כגון מלחמת השמונים שנה ומלחמת הירושה הספרדית. במאה ה-18, הצבא הספרדי נחלש בהדרגה והפסיד מספר מלחמות חשובות. במאה ה-19, הוא היה מעורב במלחמות הקרליסטיות ובמלחמת העצמאות הקובנית. המאה ה-20 הייתה תקופה של שינויים גדולים עבור הצבא הספרדי. הוא השתתף במלחמת האזרחים הספרדית ובמלחמת העולם השנייה. לאחר המלחמה, הצבא עבר מודרניזציה והצטרף לנאט"ו בשנת 1982. במאה ה-21, הצבא הספרדי השתתף במספר משימות בינלאומיות, כולל משימות שמירת שלום בבלקן, באפגניסטן ובלבנון. הוא גם היה מעורב במאבק בטרור ובטיפול באסונות טבע.. Spanish Civil War | Definition, Causes, Summary, & Facts | Britannica, www.britannica.com, ‏2024-07-10 (באנגלית) Ejército de Tierra - Ministerio de Defensa de España, working.mde.es מדיה וקבצים בנושא הצבא הספרדי בוויקישיתוף הצבא הספרדי, ברשת החברתית פייסבוק הצבא הספרדי, ברשת החברתית אקס (טוויטר) הצבא הספרדי, ברשת החברתית אינסטגרם הצבא הספרדי, סרטונים בערוץ היוטיוב
נחל פקיעין

נחל פקיעין הוא אחד מיובליו הגדולים של נחל כזיב בגליל העליון. אורכו כ-14 קילומטרים. נחל פקיעין מתחיל בגובה של כ-900 מטרים מעל פני הים, באזור בית ג'אן, הנחל זורם צפונה ועובר בפקיעין החדשה, עמק פקיעין, אגם מונפורט ומסתיים צפונית למעלות תרשיחא בחיבור עם נחל כזיב בגובה 400 מטר מעל פני הים. עין אסל (עין אל סהלה) - מעיין המלא בעיקר בחורף חורבת אסל מערת פקיעין קבר אבא אושעיא איש טיריא חורבת גיס מצד קרחה עין יורקת - מעיין הנמצא באחד מיובליו הקטנים של נחל פקיעין רשות ניקוז ונחלים - גליל מערבי, נחל פקיעין- תכנית אב שלדית עין אסל בעמוד ענן - המדריך השיתופי לידיעת הארץ, באתר amudanan.co.il קבר אבא אושעיא איש טיריא בעמוד ענן - המדריך השיתופי לידיעת הארץ, באתר amudanan.co.il מצד קרחה (או, ראשית הנעורים), באתר ynet, ‏2003-02-27 מצד קרה בעמוד ענן - המדריך השיתופי לידיעת הארץ, באתר amudanan.co.il עין יורקת - מעיין של תקווה - ישראל, באתר מסע אחר ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
100 קילומטר

"100 קילומטר" הוא שיר שהוקלט על ידי הזמרת הישראלית עדן בן זקן. הוא יצא לאור ב-2 ביולי 2024 בהוצאת חברות התקליטים שרית הפקות והליקון ארומה מיוזיק. באותו היום בו יצא "100 קילומטר" הוציאה בן זקן גם את "מסיבת הרווקות". את השיר כתב והלחין רותם חן להפקה מוזיקלית של משה בן אברהם ואופק יקותיאל שעבדו עם עדן בן זקן על אלבומה דם שלי (2024). "100 קילומטר" הוא בלדת פופ מזרחי העוסקת באהבה נכזבת למרחקים, בדומה לשמו של השיר. בן זקן משתמשת במוטיבים של בכי במטרה להביע את תחושותיה. לפני יציאתו של השיר, הודיעה בן זקן שבכוונתה להוציא שני שירים חדשים, אחד שקט ואחד קצבי. במצעדים זכה להצלחה "100 קילומטר", כאשר דורג במקום השביעי במדיה פורסט עם עם 109 השמעות בסך הכול בשבוע יציאתו. השני מביניהם, "מסיבת הרווקות" לא זכה להצלחה ולא דורג במצעד. סרטון השיר "100 קילומטר" באתר יוטיוב עדן בן זקן - הערוץ הרשמי (2024-07-02), עדן בן זקן - מאה קילומטר (Prod. By Moshe & Ofek), נבדק ב-2024-07-13 מאה קילומטר, 2024-07-02, נבדק ב-2024-07-13 מסיבת הרווקות, 2024-07-02, נבדק ב-2024-07-13 אחד שקט, אחד קצבי: עדן בן זקן בשני שירים חדשים, באתר www.maariv.co.il, ‏2024-07-02 niv the tool, המצעד השבועי של מדיה פורסט, באתר mediaforest-group
תיאטרון גושן

תיאטרון גושן הוא תיאטרון רפרטוארי בישראל, חבר בעמותת התיאטרון א.ל.ה ובעמותת אסיטז'. התיאטרון הוקם בשנת 1989 בידי השחקן יואב שמר ואשתו אביגיל שמר-אהרון שעבדה במתנ"ס כרכזת תרבות לגיל הרך ועסקה בתחום החינוך. הצגת התיאטרון הראשונה עלתה בשנת 1989 והייתה עיבוד לספר המפוזר מכפר אז"ר. הזוג העלה הצגה נוספת בשנת 1990: הדודה שלי מרחוב הנביאים שכתב יורם טהרלב. בשנים אלו נחתם שיתוף פעולה עם סל תרבות ארצי ומאז מוצגות ההצגות למתנ"סים ובתי ספר. בעקבות העלייה הרוסית של שנות ה-90, עבדו בתיאטרון על הצגה שעסקה בקשיי העולים אך היא לא עלתה בעקבות פרוץ מלחמת המפרץ. יואב עבר אז לתפקיד מנהל התיאטרון. בשנת 1996 הפיקו הצגה משירי נעמי שמר שהייתה להצלחה גדולה ואחריה גדל מבנה התיאטרון, גויסו אנשי מקצוע בהם שחקני תיאטרון, מעצבי תלבושות ומעצבי תפאורה. ב-2003 הקימו את להקת המחול "אריסטו קלאסי". הצגות התיאטרון מתמקדות בקהל צעיר ומוצגות בו הצגות לילדים ונוער. מופעי התיאטרון נכללים במסגרת סל תרבות ארצי, וצופים בו במסגרת תוכניות מנויים, מתנ"סים, ועדי עובדים וכו'. בין הצגות עלו ישנן כ-20 הצגות המועלות באופן קבוע בהן הלב, "נעל הזכוכית", בן המלך והעני, חנה'לה ושמלת השבת (בשיתוף התיאטרון הארצי) ונער העפיפונים. הצגות התיאטרון נכתבות בידי יוצרים ובמאים מובילים בהם יורם טהרלב, שלומית כהן-אסיף, וירון כפכפי. הצגת התיאטרון "הילד עם הנקודות" שהופקה בשיתוף התיאטרון הארצי לילדים ולנוער ומבוססת על סיפורו האמיתי של נער בעל מחלת עור נדירה זכה להצלחה. המחזמר "אני ירושלמי" המבוססת על הסרט בעל אותו השם וזכרונות ילדותו של יהורם גאון מציג מחזה מקורי שכתב ירון כפכפי שגם מנהל אותה מוזיקלית ומציג את סיפור ילדותו של גאון בשילוב שיריו. מלבד המופעים, מועלים בו כיתות אומן והצגות יחיד בהן "שחקן זה לא מקצוע" עם נתן דטנר, "כל הדברים הטובים" עם דביר בנדק ו"איך זה שכוכב אחד מעז" עם ירון כפכפי. אתר האינטרנט הרשמי של תיאטרון גושן תיאטרון גושן, ברשת החברתית אינסטגרם נירית צוק, ‏צריך שלאגר אחד, באתר גלובס, 6 בספטמבר 2006 צבי גורן, אריסטו קלאסי – התחלות קשות ומבטיחות, באתר "הבמה", 17 באוגוסט 2005 יונתן ריגר, ‏"הילד עם הנקודות" מדבר על חייו בצל התסמונת הנדירה, באתר ‏מאקו‏, 26 במאי 2023 אורין ויינברג, יהורם גאון צפה בהצגה על חייו: "זו התרגשות לראות את עצמי על הבמה", באתר ynet, 10 בנובמבר 2016
טראפיק (להקה אסטונית)

טראפיק (באסטונית: Traffic) היא להקה אסטונית מטאלין. טראפיק השתתפה שש פעמים בקדמים האסטונים לתחרות הזמר של האירוויזיון. הפעם הראשונה אירעה בשנת 2008, דרך תחרות הקדם Eurolaul. שירה לתחרות היה "It's Never Too Late" בהשתתפות לואיזה ורק. יחד הם סיימו במקום השמיני. שנה לאחר מכן, כשפורמט הקדם עבר ל-Eesti Laul, נמנתה טראפיק בין מצבת המשתתפים עם השיר "See päev". הוא הגיע למקום השני, אחרי "Randajad" של אורבן סימפוני. טראפיק שבה לתחרות בשנת 2012 עם השיר "NASA". היא צלחה את שלב חצי הגמר, אולם דורגה במקום האחרון בשלב הגמר. שירה עבור Eesti Laul 2014 היה "Für Elise", שהגיע למקום השלישי בערב הגמר. לאחר התחרות הפך ללהיט באסטוניה, וצבר למעלה מ-3 מיליון צפיות ביוטיוב. לאחר הפסקה ארוכה למדי נחשף כי טראפיק עתידה להשתתף ב-Eesti Laul 2020 עם השיר "Üks kord veel", שהגיע למקום החמישי בגמר. הוא הפך ללהיט, והוכתר לאחד השירים המצליחים ביותר באסטוניה בשנת 2020. שירה לתחרות של 2022 היה "Kaua veel", שכשל להעפיל לחצי הגמר משלב רבע הגמר. זו הייתה הפעם הראשונה בה הלהקה לא הופיעה בגמר. בנובמבר 2023 הוכרזה כאחת המשתתפים בקדם של 2024, עם השיר "Wunderbar".‏ היא כשלבה בניסיון להעפיל לגמר. 2007: Traffic 2008: 2 2012: Siirius‏ טראפיק, ברשת החברתית פייסבוק טראפיק, באתר MusicBrainz (באנגלית) טראפיק, באתר Discogs (באנגלית) טראפיק, באתר בילבורד (באנגלית) "RAADIO ELMAR KUULAJAD VALISID AASTA LAULUKS TRAFFICU HITI "ÜKS KORD VEEL" - MuusikaPlaneet". 27 בדצמבר 2020. {{cite web}}: (עזרה) "LOE, MILLISED LAULUD JÕUDSID RAADIOJAAMADE SKY PLUS JA POWER HIT RADIO AASTALÕPUTABELITESSE! - MuusikaPlaneet". 31 בדצמבר 2020. {{cite web}}: (עזרה) "RAADIO 2 MUUSIKAKÜSITLUSE AASTAHITT 2020 VÕITSID CLICHERIK, MÄX & GAMEBOY TETRIS LOOGA "MAAKAS", VÄLISMAA ARVESTUSES OLI #1 THE WEEKnd'i "BLINDING LIGHTS" - MuusikaPlaneet". 30 בדצמבר 2020. {{cite web}}: (עזרה) "Selgusid Eesti Laul 2024 poolfinalistid" [The semi-finalists of Eesti Laul 2024 have been announced]. err.ee (באסטונית). ERR. 2023-11-06. נבדק ב-2023-11-06. Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}: (עזרה) "Trafficu Silver: oleme vanemaks saanud". elu24. 13 March 2012.
הסכם בירגהאם

הסכם בירגהאם (באנגלית: Treaty of Birgham) כלל שתי אמנות שנחתמו בשנים 1289 ו-1290 שנועדו להבטיח את עצמאותה של סקוטלנד לאחר מותו של אלכסנדר השלישי, מלך סקוטלנד ואת מתן סמכויותיו לנכדתו בת השלוש מרגרט, העלמה מנורווגיה. האמנה הראשונה נחתמה בסולסברי בנובמבר 1289 ומתייחסת להסדרים שבאמצעותם יאבטח אדוארד הראשון, מלך אנגליה, את הובלתה של מרגרט ממולדתה למשמורתו שלו עצמו עד שסקוטלנד תובטח עבורה כדי שתוכל למלוך עליה. על אף שאביה של מרגרט, אריק השני, מלך נורווגיה, רצה שבתו תתחיל למלוך על סקוטלנד, הוא דאג לביטחונה עקב המשבר הפוליטי בסקוטלנד. אדוארד הראשון הצליח לתווך את העברתה מנורווגיה, להרגיע את אביה בכך שהוא ידאג לשלומה וגם להסדיר את עניין תשלומי הנדוניה שעדיין היה חייב אלכסנדר השלישי לשלם לאריק בגין נישואי בתו, הנקראת גם היא מרגרט, למלך הנורווגי. מטרת האמנה, שהובטחה על ידי אדוארד הראשון, הייתה למחוק את התביעות המתחרות של בית באליול ובית ברוס על הכתר הסקוטי. האמנה השנייה נחתמה בבירגהאם (אנ') (ברוויקשייר (אנ')) ב-18 ביולי 1290 ואושררה בנורת'האמפטון ב-28 באוגוסט 1290. בתנאי שמרגרט תתחתן עם בנו של אדוארד, הייתה סקוטלנד צריכה להישאר "נפרדת ומפולגת מאנגליה לפי גבולותיה החוקיים, חופשית בפני עצמה וללא כפיפות". האמנה קבעה שלמרות שרכושה של אישה צריך להפוך לבעלה עם נישואיה, במקרה זה הדבר לא תקף. בער גם קבעה כי עם נישואיהם של מרגרט ואדוארד על הכנסייה של סקוטלנד והכנסייה של אנגליה להיפרד. האמנה התבררה כבלתי יעילה, הן משום שמרגרט מתה בדרכה לסקוטלנד בשנת 1290, והן משום שהמשא ומתן על ההסכם כלל מספיק הסתייגויות כדי להפוך את סעיפי העצמאות שבו לחסרי תועלת. בשנת 1291 נפגש אדוארד עם אצילים סקוטים, הכריז על עצמו כ"אדון סקוטלנד" וקרא תיגר על הטוענים לכתר הסקוטי. Events - Scotland 1286-96: The succession problem and the Great Cause, NQ Higher Scottish History
אלבום געגועים

אלבום געגועים הוא המיני-אלבום הראשון של הזמרת הישראלית שרית חדד. הוא יצא לאור ב-9 במאי 2024 בהוצאה עצמית. ב-9 במאי 2024 הוחלט להוציא מיני-אלבום שכלל שלושה שירים שהקליטה מחדש שרית חדד. הראשון מביניהם, "התמונות שבאלבום" הוקלט ופורסם על ידה כבר בפברואר 2024. השני, "געגועים" הוא שיר שהקליטה בשנת 2013 כחלק מאלבומה ימים של שמחה – חלק א'; את השיר הקדישה לאביה שנפטר. השיר השלישי והאחרון במיני-אלבום הוא "לראות את הכאב" שהוקלט במקור בשנת 2002 כחלק מאלבומה ילדה של אהבה. אלבום געגועים, 2024-05-09, נבדק ב-2024-07-13 "הנסיעה היטשטשה לי": מה קרה לשרית חדד כשנהגה ברכבה?, באתר www.israelhayom.co.il שרית חדד: "הייתי משלמת בשביל לזכות לראות אותו מחבק את בנותיי", באתר www.israelhayom.co.il Release group “ילדה של אהבה” by שרית חדד - MusicBrainz, באתר musicbrainz.org
אנאטילי

האנאטילי (בלטינית: Anatilii) היו שבט גאלי ששכן באזור הרי האלפיל (אנ') בפרובנס בתקופת הברזל. הם מוזכרים בשם Anatiliorum על ידי פליניוס הזקן (המאה הראשונה לספירה). ייתכן ששמם קשור לאנתיה הגאלית, שפירושה "נשמות". פליניוס מזכיר regio Anatiliorum (אזור אנטיליורום) הממוקם בין ה-Campi lapidei (הנחל העתיק ה-Crau) לבין הטריטוריות של דקסיוואטס (בין דוראנס לבין הרי לוברון) והקווארי (סביב אביניון ו-Cavaillon של ימינו). השטח שלהם היה ממוקם צפונית לליביקי והאוואטיקי, מזרחית לארקומיקי. לפי ההיסטוריון גיא בארוול, הם היו חלק מהקונפדרציה הסלובית. אופידום עם זכויות לטיניות שניתן על ידי פליניוס כאנטיליה נקשר לאתר וֶרְנֶג (אנ'), ליד סלון-דה-פרובנס (אנ'). Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance. ISBN 9782877723695. Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Pliny. Naturalis Historia, 3:34, 3:36. Falileyev 2010, s.v. Anatilii. Delamarre 2003, p. 44. Barruol 1969, p. 203. Talbert 2000, Map 15: Arelate-Massalia. Barruol 1969, pp. 187–188. Haeussler, Ralph (2010). "Au-delà de la religion poliade : cité et religion en Gaule Narbonnaise". Revue archéologique de Narbonnaise. 43 (1): 67–84. doi:10.3406/ran.2010.1799. Chapon, Philippe; Agusta-Boularot, Sandrine (2016). "Apport des découvertes récentes sur le site de Château-Bas (Vernègues, Bouches-du-Rhône)". Revue archéologique de Narbonnaise. 49 (1): 203–221. doi:10.3406/ran.2016.1934.